stanford-oval/wikipedia huggingface dataset:
Qatarin Grand Prix 2021

|  Qatarin Grand Prix 2021  |
| --- | --- |
 20. osakilpailu 22 osakilpailusta kaudella 2021. 

Päivämäärä:  21. marraskuuta 2021
Rata:  Losail International Circuit
Sijainti:  Al-Dayyan, Qatar
Ratatyyppi:  Moottorirata
Radan pituus:  5,380 km
Kilpailun pituus:  57 kierrosta, 306,660 km
Sää:   Selkeä
Paalupaikka
Kuljettaja:   Lewis Hamilton   (Mercedes)
Paaluaika:  1.20,827
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Fernando Alonso   (Alpine)
Nopein kierros
Kuljettaja:   Max Verstappen   (Red Bull Racing)
Kierrosaika:  1.23,196 (kierroksella 57)
Qatarin Grand Prix 2021 (virallisesti Formula 1 Ooredoo Qatar Grand Prix 2021) oli Formula 1 -kauden 2021 20. osakilpailu, joka ajettiin 21. marraskuuta Losail International Circuitin moottoriradalla Qatarissa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 19. marraskuuta | 13:30–14:30 | 12:30–13:30 | 1. vapaat harjoitukset |  Aurinkoinen | 28 °C | 39–42 °C | 44–54 % |
| 19. marraskuuta | 17:00–18:00 | 16:00–17:00 | 2. vapaat harjoitukset |  Selkeä | 25–26 °C | 29–31 °C | 49–54 % |
| 20. marraskuuta | 14:00–15:00 | 13:00–14:00 | 3. vapaat harjoitukset |  Puolipilvinen | 27 °C | 35–38 °C | 59 % |
| 20. marraskuuta | 17:00–18:00 | 16:00–17:00 | Aika-ajot |  Selkeä | 25–26 °C | 28–30 °C | 64–68 % |
| 21. marraskuuta | 17:00–19:00 | 16:00–18:00 | Kilpailu |  Selkeä | 26 °C | 29–31 °C | 75–79 % |
Lähteet:
Vapaat harjoitukset

Ennen ensimmäisten vapaiden harjoitusten alkua FIA ilmoitti tarkkailevansa kuljettajien ratarajojen ylittämistä viiden ennalta mainitun mutkan osalta. Ensimmäisten vapaiden harjoitusten aikana Mercedeksen Lewis Hamiltonilla oli vaikeuksia autonsa voimayksikön tehojen kanssa, minkä vuoksi hän joutui lopettamaan harjoituksensa aikaisemmin korjaustöitä varten. Myös McLarenin Lando Norrisilla oli voimayksikössään tehohäviöitä ja hän oli harjoitusten kymmenenneksi nopein. Aston Martinin Lance Strollin tekniset ongelmat puolestaan johtuivat jarruvaijeriviasta ja hän pystyi ajamaan vain yksitoista kierrosta. Red Bullin Max Verstappen oli ensimmäisten vapaiden harjoitusten nopein ennen AlphaTaurin Pierre Gaslya ja Mercedeksen Valtteri Bottasta.
Haasin osalta harjoitusaikaa meni hukkaan Nikita Mazepinin uuden rungon vaihtamiseen, koska Mazepinin auto oli saanut vaurioita ensimmäisten harjoitusten aikana, eikä hän tämän vuoksi voinut lopulta osallistua toisiin vapaisiin harjoituksiin. Toisten vapaiden harjoitusten aikana useampi kuljettaja teki ajovirheen ajamalla mutkat pitkäksi tai heidän kierrosaikansa hylättiin ratarajojen ylittämisestä. Red Bullilla työskentely keskittyi takasiipien korjaamiseen, kun Sergio Pérez havaitsi takasiivessään esiintyneen teknisen vian, jolloin talli tarkisti myös Verstappenin siiven. Aston Martinin Sebastian Vettel yritti ajaa nopeimman aikakierroksensa, mutta Hamilton ja Pérez estelivät häntä aikakierroksellaan. Bottas oli toisten vapaiden harjoitusten nopein, Gasly toinen ja Verstappen kolmas.
Kolmansissa vapaissa harjoituksissa Verstappenin takasiipiongelmat jatkuivat, kun ne vaikuttivat hänen kierrosaikaansa. F1-tallit joutuivat myös varoittamaan kuljettajiansa, että nämä eivät ajaisi reunakivetysten päältä, koska ne olivat aiheuttaneet useammalle autolle vaurioita perjantain vapaissa harjoituksissa. Mazepinin tekniset ongelmat jatkuivat kolmansissa harjoituksissa, kun hänen autonsa tehonsäädin hajosi ja Mazepin joutui pysähtymään varikon poistumissuoralle aiheuttaen hetkeksi punaiset liput radalle. Gasly koki omituisen pyörähtämisen radalla, kun hän ajoi hitaalla vauhdilla ja yllättäen menetti autonsa hallinnan. Stroll puolestaan ei ollut tyytyväinen autonsa ajettavuuteen, mistä hän purki kiukkuaan talliradioonsa ajettuaan ratakivetysten päältä. Bottas oli myös kolmansien vapaiden harjoitusten nopein ennen Hamiltonia ja kolmanneksi ajanutta Verstappenia.
Aika-ajot

Aika-ajojen ensimmäisessä osiossa Mercedeksen ja Red Bullin ensimmäiset ajat riittivät jatkoon, mutta Ferrarilla puolestaan Charles Leclerc joutui ajamaan toisen aikakierroksen, koska ensimmäinen hylättiin ratarajojen ylittämisen vuoksi. Alpinen Esteban Oconin ajoa häiritsivät autossa esiintyneet tärinät, mutta hän onnistui pääsemään viimeisellä yrittämällään jatkoon. Mazepinin mahdollisuudet ajaa kierroksensa ilman teknisiä murheita menivät, kun hänen etusiipensä rikkoutui.
Toisessa osiossa koettiin yllätystilanne, kun Leclerc karsiutui rikkoutuneen rungon vuoksi ja Pérez puolestaan karsiutui vaihtaessaan rengasseosta pehmeämpään saamatta sitä kuitenkaan toimimaan viimeisiä aikakierroksiaan varten.
Kolmannessa osiossa Hamiltonin ajamista eivät enää merkittävästi haitanneet osakilpailuviikonlopun aikana esiintyneet vatsakivut ja hän pystyi parantamaan vauhtiaansa. Gasly rikkoi etusiipensä ja oikean eturenkaansa ajettuaan ratakivetysten päältä, jolloin hän joutui pysäköimään autonsa radalle. Hamilton ajoi paalupaikalle ennen Verstappenia ja Bottasta, mutta Verstappen ja Bottas menettivät lähtöruutunsa Gaslylle ja Alpinen Fernando Alonsolle saatuaan rangaistukset keltaisten lippujen noudattamatta jättämisestä. Aika-ajojen jälkeen Red Bullin tallipäällikkö Christian Horner joutui tuomariston kuultavaksi, koska hän oli kritisoinut tuomariston ja kisajärjestäjien päätöstä laittaa tuplakeltaiset liput radalle juuri Verstappenin aikakierroksen aikana, mutta Hornerille annettiin teostaan vain varoitus.
Kilpailu

Kilpailun lähdössä Hamilton onnistui pitämään kärkipaikkansa, Verstappen nousi neljänneksi ensimmäisen mutkan jälkeen ja Bottas puolestaan putosi heikon lähdön myötä 11:nneksi. Verstappen nousi myöhemmin kilpailun aikana toiseksi ja yritti ajaa Hamiltonia kiinni. Verstappen yritti myös aikaistaa varikkopysähdyksensä, mutta Hamilton kutsuttiin joka kerta kierrosta myöhemmin varikolle eikä Verstappen saanut hyödynnettyä kilpailutaktiikkaansa.
Pérez nousi kolmanneksi, kun hän ohitti Alonson kierroksella 29, mutta hänet määrättiin kilpailun aikana tekemään ylimääräinen varikkopysähdys. Pérezin kilpailusta suurin osa ajasta meni Oconin kanssa taistelemiseen, kun Alpine määräsi Oconin hidastelemaan Péreziä Alonson pyrkiessä palkintokorokesijoituksille.
Bottas teki varikkopysähdyksensä kierroksella 33, koska hän oli saanut rengasrikon ajettuaan ratakivetyksen päältä, mutta hän joutui myöhemmin keskeyttämään kilpailunsa niistä tulleisiin vaurioihin. Kilpailun jälkipuoliskolla rengasrikot tapahtuivat myös molemmille Williamsin kuljettajille, joista Nicholas Latifin keskeytys toi virtuaalisen turva-auton radalle. McLarenille kilpailu oli vaikea, kun Daniel Ricciardo kärsi kilpailun alkupuoliskolla polttoainehäiriöilmoituksesta ja Norris puolestaan putosi rengasrikon myötä yhdeksänneksi.
Hamilton voitti kilpailun, Verstappen oli toinen ja Alonso kolmas.
Tulokset > Aika-ajot

| Sija | Nro | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:21.901 | 1:21.682 | 1:20.827 | 1 |
| 2 | 33 |  Max Verstappen | Red Bull Racing-Honda | 1:21.996 | 1:21.984 | 1:21.282 | 71 |
| 3 | 77 |  Valtteri Bottas | Mercedes | 1:22.016 | 1:21.991 | 1:21.478 | 62 |
| 4 | 10 |  Pierre Gasly | AlphaTauri-Honda | 1:22.535 | 1:21.728 | 1:21.640 | 2 |
| 5 | 14 |  Fernando Alonso | Alpine-Renault | 1:22.422 | 1.16,955 | 1:21.670 | 3 |
| 6 | 4 |  Lando Norris | McLaren-Mercedes | 1:22.839 | 1:22.216 | 1:21.731 | 4 |
| 7 | 55 |  Carlos Sainz Jr. | Ferrari | 1:22.304 | 1:22.241 | 1:21.840 | 5 |
| 8 | 22 |  Yuki Tsunoda | AlphaTauri-Honda | 1:22.458 | 1:22.058 | 1:21.881 | 8 |
| 9 | 31 |  Esteban Ocon | Alpine-Renault | 1:22.565 | 1:22.012 | 1:22.028 | 9 |
| 10 | 5 |  Sebastian Vettel | Aston Martin-Mercedes | 1:22.549 | 1:22.146 | 1:22.785 | 10 |
| 11 | 11 |  Sergio Pérez | Red Bull Racing-Honda | 1:22.398 | 1:22.346 |  | 11 |
| 12 | 18 |  Lance Stroll | Aston Martin-Mercedes | 1:22.551 | 1:22.460 |  | 12 |
| 13 | 16 |  Charles Leclerc | Ferrari | 1:22.742 | 1:22.463 |  | 13 |
| 14 | 3 |  Daniel Ricciardo | McLaren-Mercedes | 1:22.688 | 1:22.597 |  | 14 |
| 15 | 63 |  George Russell | Williams-Mercedes | 1:22.863 | 1:22.756 |  | 15 |
| 16 | 7 |  Kimi Räikkönen | Alfa Romeo Racing-Ferrari | 1.23,156 |  |  | 16 |
| 17 | 6 |  Nicholas Latifi | Williams-Mercedes | 1.23,213 |  |  | 17 |
| 18 | 99 |  Antonio Giovinazzi | Alfa Romeo Racing-Ferrari | 1.23,262 |  |  | 18 |
| 19 | 47 |  Mick Schumacher | Haas-Ferrari | 1.23,407 |  |  | 19 |
| 20 | 9 |  Nikita Mazepin | Haas-Ferrari | 1.25,859 |  |  | 20 |

107 % aika: 1.27,634

Lähteet:
1 Max Verstappen sai aika-ajon jälkeen viiden lähtöruudun rangaistuksen jätettyään noudattamatta tuplakeltaisia lippuja aika-ajon viime hetkillä.
2 Valtteri Bottas sai aika-ajon jälkeen kolmen lähtöruudun rangaistuksen jätettyään noudattamatta keltaisia lippuja aika-ajon viime hetkillä.
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 57 | 1:24.28,471 | 1 | 25 |
| 2. | 33 |  Max Verstappen | Red Bull Racing-Honda | 57 | +25,743 | 7 | 18+1 |
| 3. | 14 |  Fernando Alonso | Alpine-Renault | 57 | +59,457 | 3 | 15 |
| 4. | 11 |  Sergio Pérez | Red Bull Racing-Honda | 57 | +1.02,306 | 11 | 12 |
| 5. | 31 |  Esteban Ocon | Alpine-Renault | 57 | +1.20,570 | 9 | 10 |
| 6. | 18 |  Lance Stroll | Aston Martin-Mercedes | 57 | +1.21,274 | 12 | 8 |
| 7. | 55 |  Carlos Sainz | Ferrari | 57 | +1.21,911 | 5 | 6 |
| 8. | 16 |  Charles Leclerc | Ferrari | 57 | +1.23,126 | 13 | 4 |
| 9. | 4 |  Lando Norris | McLaren-Mercedes | 56 | +1 kierros | 4 | 2 |
| 10. | 5 |  Sebastian Vettel | Aston Martin-Mercedes | 56 | +1 kierros | 10 | 1 |
| 11. | 11 |  Pierre Gasly | AlphaTauri-Honda | 56 | +1 kierros | 2 |  |
| 12. | 3 |  Daniel Ricciardo | McLaren-Mercedes | 56 | +1 kierros | 14 |  |
| 13. | 22 |  Yuki Tsunoda | AlphaTauri-Honda | 56 | +1 kierros | 8 |  |
| 14. | 7 |  Kimi Räikkönen | Alfa Romeo Racing-Ferrari | 56 | +1 kierros | 16 |  |
| 15. | 99 |  Antonio Giovinazzi | Alfa Romeo Racing-Ferrari | 56 | +1 kierros | 18 |  |
| 16. | 47 |  Mick Schumacher | Haas-Ferrari | 56 | +1 kierros | 19 |  |
| 17. | 63 |  George Russell | Williams-Mercedes | 55 | +2 kierrosta | 15 |  |
| 18. | 9 |  Nikita Mazepin | Haas-Ferrari | 55 | +2 kierrosta | 20 |  |
| Kesk. | 6 |  Nicholas Latifi | Williams-Mercedes | 50 | Rengasrikko | 17 |  |
| Kesk. | 77 |  Valtteri Bottas | Mercedes | 48 | Rengasrikkovauriot | 6 |  |
Nopein kierros: Max Verstappen (Red Bull Racing-Honda) 1.23,196 (kierroksella 57).
Lähteet:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Osakilpailun lisääminen kauden 2021 kalenteriin vahvistettiin syyskuussa 2021, jolloin Qatarin ilmoitettiin allekirjoittaneen kymmenvuotisen sopimuksen Formula 1 -sarjan kanssa kaudesta 2023 lähtien.
Lewis Hamilton ajoi osakilpailuviikonlopun aikana sateenkaariväritteisellä kypärällä, millä hän halusi tuoda esille keskustelua ihmisoikeuksista ja seksuaalivähemmistöjen asemasta.
Red Bullin esittämän tutkimuspyynnön myötä FIA tarkasti tallien takasiivet aika-ajojen jälkeen, koska Red Bull oli edellisten osakilpailujen aikana kyseenalaistanut Mercedeksen käyttämien takasiipien sääntöjenmukaisuuden.
Mestarien liigan kauden 2013–2014 lohkovaihe

Jalkapallon Mestarien liigan kauden 2013–2014 lohkovaiheen ottelut alkoivat 17. syyskuuta ja loppuivat 11. joulukuuta 2013.
Arvonta

Lohkovaiheen arvontatilaisuus suoritettiin 29. elokuuta 2013 Monacossa alkaen kello 19.45 (UTC+2).
Joukkueet oli jaettu neljään eri arvontakoriin rankingpisteiden mukaan. Hallitseva mestarijoukkue Bayern München on sijoitettu automaattisesti ykköskoriin. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. Jokaisessa arvontakorissa on kahdeksan joukkuetta, ensimmäisen korin joukkueet ovat rankingsijoilla 1–12, toisen 13–31, kolmannen 32–60 ja neljännen 63–171 sekä sijoittamattomat.
Seuraavat 32 joukkuetta selviytyivät lohkovaiheeseen:
Lohkot

Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2013–2014 ensimmäiselle pudotuspelikierrokselle ja neljänneksi sijoittuvat putoavat pois.
Jos lohkoissa päädytään tasapisteisiin, lohkosijoitukset ratkaistaan seuraavasti:
joukkueiden keskinäisten otteluiden pisteet
joukkueiden keskinäisten otteluiden maaliero
joukkueiden keskinäisten otteluiden vierasmaalit
joukkueiden kaikkien otteluiden maaliero
joukkueiden kaikkien otteluiden tehdyt maalit
UEFA:n oma rankinglista
Lohkot > Lohko A

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Manchester United FC | 14 | 6 | 4 | 2 | 0 | 12 | 3 | +9 |
|  Bayer 04 Leverkusen | 10 | 6 | 3 | 1 | 2 | 9 | 10 | –1 |
|  FK Šah’tar Donetsk | 8 | 6 | 2 | 2 | 2 | 7 | 6 | +1 |
|  Real Sociedad | 1 | 6 | 0 | 1 | 5 | 1 | 10 | –9 |
Lohkot > Lohko B

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Real Madrid | 16 | 6 | 5 | 1 | 0 | 20 | 5 | +15 |
|  Galatasaray SK | 7 | 6 | 2 | 1 | 3 | 8 | 14 | –6 |
|  Juventus FC | 6 | 6 | 1 | 3 | 2 | 9 | 9 | 0 |
|  FC Kööpenhamina | 4 | 6 | 1 | 1 | 4 | 4 | 13 | –9 |
Ottelu jouduttiin keskeyttämään 31. peliminuutin kohdalla rankan lumisateen vuoksi. Uusi ajankohta ottelulle ilmoitettiin olevan 11. joulukuuta 2013 kello 15.00 (UTC+2).
Lohkot > Lohko C

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Paris Saint-Germain | 13 | 6 | 4 | 1 | 1 | 16 | 5 | +11 |
|  Olympiakos FC | 10 | 6 | 3 | 1 | 2 | 10 | 8 | +2 |
|  SL Benfica | 10 | 6 | 3 | 1 | 2 | 8 | 8 | 0 |
|  RSC Anderlecht | 1 | 6 | 0 | 1 | 5 | 4 | 17 | –13 |
Lohkot > Lohko D

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  FC Bayern München | 15 | 6 | 5 | 0 | 1 | 17 | 5 | +12 |
|  Manchester City FC | 15 | 6 | 5 | 0 | 1 | 18 | 10 | +8 |
|  FC Viktoria Plzeň | 3 | 6 | 1 | 0 | 5 | 6 | 17 | –11 |
|  PFK TsSKA Moskova | 3 | 6 | 1 | 0 | 5 | 8 | 17 | –9 |
Ottelu TsSKA Moskovan ja Viktoria Plzeňin välillä pelattiin Pietarissa Petrovskilla, sillä Arena Himkin kentän kunto ei vastannut vaadittua tasoa.
Lohkot > Lohko E

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Chelsea FC | 12 | 6 | 4 | 0 | 2 | 12 | 3 | +9 |
|  FC Schalke 04 | 10 | 6 | 3 | 1 | 2 | 6 | 6 | 0 |
|  FC Basel | 8 | 6 | 2 | 2 | 2 | 5 | 6 | –1 |
|  FC Steaua Bukarest | 3 | 6 | 0 | 3 | 3 | 2 | 10 | –8 |
Lohkot > Lohko F

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Borussia Dortmund | 12 | 6 | 4 | 0 | 2 | 11 | 6 | +5 |
|  Arsenal FC | 12 | 6 | 4 | 0 | 2 | 8 | 5 | +3 |
|  SSC Napoli | 12 | 6 | 4 | 0 | 2 | 10 | 9 | +1 |
|  Olympique de Marseille | 0 | 6 | 0 | 0 | 6 | 5 | 13 | –8 |
Lohkot > Lohko G

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Club Atlético de Madrid | 16 | 6 | 5 | 1 | 0 | 15 | 3 | +12 |
|  FK Zenit Pietari | 6 | 6 | 1 | 3 | 2 | 5 | 9 | –4 |
|  FC Porto | 5 | 6 | 1 | 2 | 3 | 4 | 7 | –3 |
|  Austria Wien | 5 | 6 | 1 | 2 | 3 | 5 | 10 | –5 |
Lohkot > Lohko H

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  FC Barcelona | 13 | 6 | 4 | 1 | 1 | 16 | 5 | +11 |
|  AC Milan | 9 | 6 | 2 | 3 | 1 | 8 | 5 | +3 |
|  AFC Ajax | 8 | 6 | 2 | 2 | 2 | 5 | 8 | –3 |
|  Celtic FC | 3 | 6 | 1 | 0 | 5 | 3 | 14 | –11 |
Robert Sears

| Mitalit> Maa:   Yhdysvallat.Miesten miekkailu. Olympialaiset  | Mitalit> Maa:   Yhdysvallat.Miesten miekkailu. Olympialaiset  | Mitalit> Maa:   Yhdysvallat.Miesten miekkailu. Olympialaiset  | Maa:   Yhdysvallat> Miesten miekkailu. |
| --- | --- | --- | --- |
|  Pronssia | Antwerpen 1920 | Floretti, joukkuekilpailu |  |
Robert Wilson Sears (30. marraskuuta 1884 Portland – 9. tammikuuta 1979 Atlanta) oli yhdysvaltalainen miekkailija, nykyaikainen viisiottelija ja olympiamitalisti. Hänen seuransa oli Washington Fencers Club.
Sears menestyi monissa eri lajeissa, muun muassa nyrkkeilyssä ja uinnissa, mutta päätyi nykyaikaiseen viisiotteluun ja miekkailuun. Hän oli armeijan joukkueen kapteeni yliopistojen välisissä miekkailukisoissa 1908 ja 1909, joissa molemmissa joukkue voitti turnauksen. Sears kilpaili molemmissa lajeissaan Antwerpenin olympialaisissa 1920, joissa hän oli nykyaikaisen viisiottelun henkilökohtaisen kisan jaetulla seitsemännellä tilalla, kalvan joukkuekisassa kuudes ja floretin joukkuekilpailussa pronssilla. Hän taisteli toisessa maailmansodassa Ranskassa, jossa hän komensi 35. jalkaväkidivisioonaa ja oli 60-vuotiaana vanhin Euroopassa mukana ollut sotilas. Sears lopetti sotilasuransa vuonna 1946 everstin arvon saaneena.
Robert Severin af Björksten

Robert Severin af Björksten (27. joulukuuta 1852 Turku – 3. helmikuuta 1904 Tammisaari) oli suomalainen tilanomistaja ja valtiopäivämies.
Af Björkstenin vanhemmat olivat Johan Alfred af Björksten ja Vivika Lovisa Fransiska de Geer till Tervik ja puoliso Ceres Ellen Ramsay. Axel Waldemar af Björksten oli hänen veljensä. Robert Severin af Björksten oli aatelissäädyssä edustaja valtiopäivillä 1888 ja 1891.
Riley Sawchuk

| Riley Sawchuk> Henkilötiedot |
| --- | --- |
Syntynyt: 18. maaliskuuta 1999 (ikä 25) Prince Albert, SK, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  82 kg
Seura
Seura:  KooKoo
Sarja:  SM-liiga
Pelinumero:  10
Pelaajaura
Pääsarjaura:  2024–
Aik. seurat:  Grand Rapids Griffins (AHL) Toledo Walleye (ECHL)
Riley Sawchuk (s. 18. marraskuuta 1999 Prince Albert, Saskatchewan, Kanada) on kanadalainen jääkiekkoilija, joka pelaa SM-liigajoukkue KooKoossa. Hän on pelipaikaltaan keskushyökkääjä. Sawchuk laukoo oikealta.
Muuta

Hockey Hall of Fameen valittu ja kolme Stanley Cupia Detroit Red Wingsissa voittanut maalivahti Terry Sawchuk oli Rileyn isoisän serkku. Red Wings on myös jäädyttänyt hänen pelinumeronsa 1.
Roope Kolehmainen

Roope (Robert) Edvard Kolehmainen (15. maaliskuuta 1889 Pielisensuu – 11. maaliskuuta 1953 Oulu) oli suomalainen yrittäjä ja yritysjohtaja, joka sai teollisuusneuvoksen arvon.
Kolehmaisen vanhemmat olivat lasitehtaan teknillinen johtaja Mikko Adolf Kolehmainen ja Maria Koschkin ja puoliso vuodesta 1918 Saima Sofia Vallinen. Hän kävi yhteiskoulua Kotkassa ja aloitti työuransa Karhulan lasitehtaassa.  Kolehmainen oli perustamassa sukulaistensa kanssa Riihimäen Lasi -yhtiötä 1910 ja työskenteli sen palveluksessa 1910–1916, Riihimäen Lasi -yhtiön ostaman Kusminin peilitehtaan johtaja Pietarissa hän oli 1916–1917, Enso-Gutzeitin palveluksessa vesilasitehdasta perustamassa 1917–1921 ja uudelleen Riihimäen Lasin palveluksessa vuodesta 1921, toimien yhtiön teknillisenä johtajana vuodesta 1927 ja toimitusjohtajana 1948–1953. Hän oli myös Riihimäen Lasin johtokunnan jäsen ja hänellä oli useita kotimaisia ja kansainvälisiä luottamustehtäviä. Kolehmainen oli Ikkuna Oy:n ja Riihimäen Kirjapaino Oy:n johtokuntien jäsenenä ja 1936–1938 Riihimäen Panimo Oy:n johtokunnan jäsenenä. Hän kuului 1914–1916 Riihimäen—Hausjärven kunnanvaltuustoon. Teollisuusneuvoksen arvo Kolehmaiselle myönnettiin 1948. Kolehmainen menehtyi liikematkalla Oulussa kevättalvella 1953.
Rennes

| Rennes |
| --- | --- |

 lippu:  vaakuna
 Rennes
 Koordinaatit: 48°6′53″N, 1°40′46″W 
Valtio:  Ranska
Hallintoalue:  Bretagne
Departementti:  Ille-et-Vilaine
Arrondissementti:  Rennes
Hallinto:  
 – Pormestari:  Nathalie Appéré
Pinta-ala:  
 – Kokonaispinta-ala:  50,4 km²
Väkiluku (2018):  217 728
 – Väestötiheys:  4 320 as./km²
 
 metropole.rennes.fr 
Infobox OKVirheellinen NIMI-arvo: 
Rennes (galloksi Resnn, bretoniksi Roazhon) on Ille-et-Vilainen departementin sekä Bretagnen pääkaupunki Ranskassa. Vuonna 2018 kaupungissa asui 217 728 asukasta. Siellä on mekaanista, elektronista, graafista ja autoteollisuutta. Kaupungin ensimmäinen yliopisto perustettiin vuonna 1735. Sen lisäksi kaupungissa ovat muun muassa rautatieristeys, arkkipiispanistuin ja oikeuspalatsi, joka on rakennettu 1618–1654.
Antiikin aikana nykyisen Rennesin paikalla sijaitsi kaupunki nimeltä Condate eli Condate Redonum. Ranskan lisäksi seudulla puhutaan bretonia ja galloa.
Koulutus > Yliopisto

Rennesin yliopisto 1
Rennesin yliopisto 2
Koulutus > Business School

Paris School of Business
Rennes School of Business
Urheilu

Jalkapallojoukkue Stade Rennais pelaa Ranskan pääsarjassa.
Aiheesta muualla

Kuvia tai muita tiedostoja aiheesta Rennes Wikimedia Commonsissa
Riihinen

Riihinen on sukunimi, joka on muun muassa seuraavilla suomalaisilla henkilöillä:
Olavi Riihinen (1930–2022), sosiologi ja professori, Päiviö Riihisen veli
Petteri Riihinen (s. 2001), jääkiekkoilija
Päiviö Riihinen (1926–2013), metsätieteilijä ja professori, Olavi Riihisen veli
Ville Riihinen (1898–1974), kansanedustaja (SKDL).
| --- | --- |
: Tällä täsmennyssivulla luetellaan henkilöitä, joilla on sama sukunimi.
Muskegon Lumberjacks

| Muskegon Lumberjacks |
| --- | --- |

Perustettu:  2010
Kaupunki:   Muskegon, Michigan
Kotiareena:  L. C. Walker Arena
Sarjataso:  USHL
Konferenssi:  Itäinen
Värit:                
Päävalmentaja:   Todd Krygier
Infobox OKNimi-testi OK: 
Muskegon Lumberjacks on vuonna 2010 perustettu yhdysvaltalainen juniorijääkiekkoseura, joka pelaa USHL:ssa. 
Seura on kotoisin Muskegonista, länsi-Michiganista.
Joukkueen kotikenttä on L.C. Walker Arena Muskegonissa. Tämä joukkue korvasi aiemmin IHL:ssä pelanneen samannimisen joukkueen joka oli siirtynyt vuosina 2009-2010 Evansvilleen Indianaan. Joukkueen omisti Lou ja  Josh Mervis Blue Ox Hockey-yhtiön kautta. Joukkue myytiin kesäkuussa 2013 kolmelle ex-NHL pelaajalle: Chris ja Peter Ferrarolle sekä John Vanbiesbrouck:lle.
Aiheesta muualla

Muskegon Lumberjacksin verkkosivut (englanniksi)
Robin Hood (sarjakuvalehti)

Robin Hood -sarjakuvalehden vuoden 1964 numeron 11 kansi.
Robin Hood oli Suomessa vuosina 1957–1971 ilmestynyt sarjakuvalehti, jonka julkaisijana oli Kirja-Mono. Sarjakuvassa seikkaili brittiläisen tarinaperinteen ja popupulaarikulttuurin tunnettu hahmo Robin Hood, lainsuojaton rosvopäällikkö ja saksi, joka taisteli Britannian vuonna 1066 vallanneita ja saksit valtaansa alistaneita normanneja vastaan. Aikanaan lehti oli yksi suosituimmista sarjakuvalehdistä Suomessa. Tarinat olivat peräisin vuosina 1951–1963 ilmestyneestä brittiläisestä Thriller Picture Library -sarjakuvalehdestä, josta oli lähtöisin myös osa Korkeajännitys-sarjassa julkaistuista sarjakuvista. Näiden loputtua käytettiin 1960-luvulla myös heikompitasoisia ranskalaisia tarinoita.
Vuonna 2011 ilmestyi valikoima Thriller Picture Libraryn Robin Hood -sarjakuvia vuosilta 1954–1957 uudelleen suomeksi Mauri "Moog" Konttisen suomentamina. Valikoiman tarinoiden piirtäjinä ovat Reg Bunn ja  Patrick Nicolle.
Moritz Bleibtreu

Moritz Bleibtreu.
Moritz Bleibtreu (s. 13. elokuuta 1971 München) on saksalainen näyttelijä. Hän on esiintynyt muiden muassa elokuvissa Knockin' On Heaven's Door (1997), Juokse Lola! (1998), Das Experiment (2001) ja Soul Kitchen (2009).